Up-2401/06
Datum: 2007-01-22T00:00:00.000+01:00
ecli: ECLI:SI:USRS:2007:Up.2401.06
vrsta: posamični akt
zadeva: ustavna pritožba
objavljeno: Neobjavljeno | 22.01.2007
dokument: US27086
akt: Ustavna pritožba zoper:
– sodbo Okrajnega sodišča v Mariboru št. PR-1368/2005 z dne 16. 3. 2006 in
– sklep Okrajnega sodišča v Mariboru št. PR 1368/2005 z dne 16. 5. 2006
resitev: zavrženje
izrek: Ustavna pritožba zoper:
– sodbo Okrajnega sodišča v Mariboru št. PR-1368/2005 z dne 16. 3. 2006 in
– sklep Okrajnega sodišča v Mariboru št. PR 1368/2005 z dne 16. 5. 2006 se zavrže.
stavek: Ustavno sodišče ustavno pritožbo zavrže, če pritožnik ni izčrpal vseh pravnih sredstev.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2006-12-13T23:00:00.000Z
datum_odlocitve: 2007-01-21T23:00:00.000Z

# Up-2401/06-4

22. 1. 2007

# SKLEP

Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata 16. januarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba zoper:

– sodbo Okrajnega sodišča v Mariboru št. PR-1368/2005 z dne 16. 3. 2006 in

– sklep Okrajnega sodišča v Mariboru št. PR 1368/2005 z dne 16. 5. 2006

se zavrže.

## OBRAZLOŽITEV

Pritožnik izpodbija sodbo, s katero je bil spoznan storitve cestnoprometnega prekrška, in sklep, s katerim je bila pritožba kot prepozna zavržena.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.

Na podlagi prvega odstavka 151. člena Zakon o prekrških (Uradni list RS, št. 7/03 in nasl. – v nadaljevanju ZP-1) je bilo zoper prvostopenjsko sodbo mogoče vložiti pritožbo. Tudi zoper izpodbijani sklep je bilo na podlagi tretjega odstavka 161. člena ZP-1 mogoče vložiti pritožbo. Ustavna pritožba zoper v izreku navedeni prvostopenjski odločbi v takšnem primeru torej ni dovoljena, zato jo je Ustavno sodišče zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer